
Háztartási méretű kiserőművekkel támogatott okosotthon módszertani és technológiai megoldásai

Jelen dolgozatom célja egy olyan szakmai ismeretanyag összeállítása,
amely közérthető módon bemutatja a hazánkba jelenleg elérhető HMKE
megoldásokat, amelyekkel intelligens módon egészíthetjük ki otthonunk
energiaellátását. Dolgozatom aktualitását a bonyolult energiaellátási biztonság és a
médiában gyakorta elhangzó szakszerűtlenül megfogalmazott magyarázatok adják.
Nem ritka ma sem, hogy például a napkollektort és a napelemet összekeverik,
pedig működésüket tekintve óriási a különbség a két rendszer között. Szintén nagy
dilemmát okoz a laikus felhasználó számára a megtérülési idő meghatározása,
pláne most, amikor elhangzott, hogy a hálózatba történő betáplálás engedélyezése
megszűnik, vagy az a tudat, hogy a szaldós elszámolás megszűnik. A témához
kapcsolódóan kitérek a Smart Grid rendszerekre is, hiszen a HMKE rendszerek
használhatóságát jócskán kiterjesztik a városi energiaellátó - energiatároló
rendszerek. Egy konkrét példán keresztül bemutatom, hogyan zajlik le a beruházás
tervezése, milyen tervezési fázisokat szükséges meghatározni, ahhoz hogy a kívánt
energiamennyiséget optimálisan tudjuk felhasználni. Különösen azokat a tervezési
lépéseket próbálom kiemelni, amelyeket nem szakembereknek kell
meghatározniuk. Végül a dolgozatomban kitérek a beruházás, mint befektetés
szemlélet bemutatására, ezzel is inspirálva a hallgatóságot otthonuk
energiaellátásának korszerűsítésére.



